ধ্যানপ্রকাশ ব্রহ্মচারী

ধ্যানপ্রকাশ ব্রহ্মচারী ছিলেন প্রসিদ্ধ বাঙালি হঠ যোগী ও  মহর্ষি নগেন্দ্রনাথ  -এর ত্যাগী শিষ্য। মহর্ষি নগেন্দ্রনাথ তাঁর এই ভ্রাতুষ্পুত্রকে নিজের ভাবসন্তানের মর্যাদা প্রদান করেন। পরবর্তীকালে তিনি শ্রীশ্রী নগেন্দ্র মঠের প্রথম মোহান্ত নির্বাচিত হন। মহর্ষি নগেন্দ্রনাথ তাঁর পার্থিব দেহ ত্যাগ করলে তাঁর আধ্যাত্মিক পরম্পরার এবং মঠের যাবতীয় দায়িত্ব নিজের কাঁধে তুলে নেন ধ্যানপ্রকাশ ব্রহ্মচারী। এই শ্রীশ্রীনগেন্দ্র মঠ হলো যোগ-ভক্তি মার্গের সিদ্ধসাধক ভাদুড়ী মহাশয় অর্থাৎ মহর্ষি নগেন্দ্রনাথ- নগেন্দ্রনাথ ভাদুড়ীর শেষ জীবনের তপস্যা স্থল। এটি ভাদুড়ী মহাশয়-এর ভক্ত এবং শিষ্যদের দ্বারা প্রতিষ্ঠিত হয়। 

মঠ স্থাপনের এই প্রসঙ্গটির বর্ণনা রয়েছে পরমহংস যোগানন্দ-র আত্মজীবনীতে : 

এই ধ্যানপ্রকাশ ব্রহ্মচারীই "সভা"-কে "নগেন্দ্র মঠ" -এ রূপান্তরিত করেন।

জীবনী 

ধ্যানপ্রকাশ ব্রহ্মচারীর পূর্ব জীবনের নাম ছিল ননীলাল ভাদুড়ী। তিনি ছিলেন মহর্ষি নগেন্দ্রনাথ-এর মেজদার ছোট ছেলে। ইনি মহর্ষিদেবের প্রতিষ্ঠিত পেট্রিয়টিক ইনস্টিটিউশনে পড়াশোনা করেন। পরে এন্ট্রান্স পাঠ করে রিপন কলেজে এফ.এ পড়তে থাকেন। ইনি তিন দিন Mackinnon Mackenjie অফিসে চাকরি করেন। তাঁর বিবাহ দেওয়ার চেষ্টা হলে তিনি বাড়ি থেকে পালিয়ে যান। পরবর্তীতে সাধন জীবন বেছে নেন। 

মহর্ষি নগেন্দ্রনাথ কুম্ভ মেলায় যোগদানের জন্য এলাহাবাদে গেলে তাঁর ভাইপো ননীলাল ভাদুড়ী তাঁর সঙ্গী হন। নগেন্দ্রনাথের কাছে তাঁর ব্রহ্মচর্য দীক্ষা হলেও তাঁর মনে সন্ন্যাস গ্রহণের তীব্র বাসনা জাগে। এই সময় নগেন্দ্রনাথ নিজেও সন্ন্যাস গ্রহণের ইচ্ছা প্রকাশ করেন। এমত পরিস্থিতিতে এক মকর সংক্রান্তির পূণ্য প্রভাতে গঙ্গাস্নানের পর তাঁরা দুজনেই সন্ন্যাস নেওয়ার জন্য দীক্ষাগুরুর সন্ধান করতে থাকেন। ১৮৮১-৮২ খ্রিস্টাব্দের মধ্যে নগেন্দ্রনাথ কোনও এক দণ্ডী সন্ন্যাসী যোগী পুরুষকে গুরু হিসেবে গ্রহণ করেন এবং সন্ন্যাস দীক্ষার পর হিমালয়ে গিয়ে কঠোর তপস্যা করার ইচ্ছা গুরুর কাছে ব্যক্ত করেন। কিন্তু গুরুদেব নগেন্দ্রনাথের পাণ্ডিত্যের কারণে তাঁকে সন্ন্যাসীর গেরুয়াবস্ত্র ধারণ না করে সনাতন ধর্ম প্রচারের নির্দেশ দিয়ে কলকাতায় আসতে বলেন।

ননীলাল ভাদুড়ী- যিনি নগেন্দ্রনাথের কাছে ব্রহ্মচর্যে দীক্ষিত হয়ে ধ্যানপ্রকাশ ব্রহ্মচারী নামে অভিহিত হন - তিনিও এই কাজে ঐ সন্ন্যাসীর নির্দেশে নগেন্দ্রনাথের সঙ্গী হন। 

একসময় নগেন্দ্রনাথ সিদ্ধান্ত নেন যে তিনি খুব একটা বাইরে বের হবেন না। প্রায় কুড়ি বছর তিনি গৃহেই সাধনা করতে থাকেন। এই পর্যায়ে যাতে মহর্ষি নগেন্দ্রনাথ-এর সাধনা বিঘ্নিত না হয় সেজন্য সদা সতর্ক থাকতেন তাঁর এক শিষ্য। পরমহংস যোগানন্দ-এর আত্মজীবনীতে এর বিবরণ আছে। এই শিষ্য যে মহর্ষি নগেন্দ্রনাথ-এর ছায়াসঙ্গী ধ্যানপ্রকাশ ব্রহ্মচারী তা স্পষ্টতই বোঝা যায়।

কার্যধারা

ধ্যানপ্রকাশ ব্রহ্মচারী ছিলেন নৈষ্ঠিক ব্রহ্মচারী এবং হঠ যোগী।  মহর্ষি নগেন্দ্রনাথ-এর মতো ধ্যানপ্রকাশ ব্রহ্মচারীর মধ্যেও কর্ম, জ্ঞান, যোগ, ভক্তির চারটি ধারা এসে মিলিত হয়েছিল।মহর্ষি নগেন্দ্রনাথ-এর দেহান্তের পর মঠের মোহন্ত হিসেবে মঠের নিত্য পূজা, ভোগ নিবেদন, দীক্ষা প্রদান ইত্যাদি কাজ তিনি নিজেই করতেন। যোগী হলেও শ্রীমদ্ভাগবত পাঠ করতেন। সূর্যোদয়ের পূর্বে তিনি শয্যা ত্যাগ করতেন, আসনে থাকতেন তিন ঘণ্টা বা তারও বেশি। তাঁর প্রতিটি কাজ ছিল নিয়মবদ্ধ।  

১৮৮১ সালে ভাদুড়ী মহাশয় - মহর্ষি নগেন্দ্রনাথ আধ্যাত্মিক পত্রিকা - সত্যপ্রদীপ পত্রিকা প্রকাশ করেন। ধর্ম প্রচারের জন্য তিনি এই পত্রিকাটি প্রকাশ করেন। এখানেই ধ্যানপ্রকাশ ব্রহ্মচারী মহারাজের সম্পাদনায় ১৩৪৫ সালের গুরু পূর্ণিমা থেকে ১৩৫১ সালের আশ্বিন পর্যন্ত ধারাবাহিকভাবে 'শ্রীশ্রীনগেন্দ্র - উপদেশামৃত' প্রকাশিত হয়। এই আধ্যাত্মিক পত্রিকায় ধারাবাহিকভাবে প্রকাশিত হতে থাকে মহর্ষি নগেন্দ্রনাথের রচিত পরমার্থসঙ্গীতও।

ধ্যানপ্রকাশ ব্রহ্মচারী সংকলিত মূলত মহর্ষি নগেন্দ্রনাথ নির্দেশিত পন্থাভিত্তিক গ্রন্থ 'সচিত্র ব্রহ্মচর্য্য ও শরীর পালন'। এই গ্রন্থটির প্রথম সংস্করণ প্রকাশিত হয় ১৩৩৫-এ, দ্বিতীয় সংস্করণ প্রকাশিত হয় ১৩৫১-এ এবং তৃতীয় সংস্করণ প্রকাশিত হয় ১৪১৯-এ। ১৯২৯-এর ১৮ই মে বসুমতী-তে এই গ্রন্থটির বহুল প্রচার কামনা করে অভিমত প্রকাশ করা হয়। এই গ্রন্থটি সম্পর্কে সাহিত্যাচার্য শিবেন্দ্রনারায়ণ শাস্ত্রী তাঁর 'বাঙ্গালার পারিবারিক ইতিহাস' গ্রন্থে লিখেছেন:

পরম্পরা 

একজন নৈষ্ঠিক ব্রহ্মচারী হিসেবে ধ্যানপ্রকাশ ব্রহ্মচারী বহন করেছিলেন মহর্ষি নগেন্দ্রনাথ প্রবর্তিত যোগ-ভক্তি মার্গের সাধনার উত্তরাধিকার। মহর্ষি নগেন্দ্রনাথ-এর এই ত্যাগী শিষ্য ধ্যানপ্রকাশ ব্রহ্মচারী ছিলেন পুরী গোবর্ধন মঠ-এর অধীন ব্রহ্মচারী। পরম্পরাগতভাবে সেই ঐতিহ্য বহন করে তিনি ব্রহ্মচর্য দীক্ষা প্রদান করেন শ্রীশ্রীনগেন্দ্র মঠের দ্বিতীয় মোহন্ত ভক্তিপ্রকাশ ব্রহ্মচারীকে। ব্রহ্মচারীর নামের সঙ্গে এই "প্রকাশ"-ই সংযোগে বুঝিয়ে দেয় গোবর্ধন মঠ- এর সঙ্গে এই পরম্পরার পরম্পরাগত সংযোগ।

তথ্যসূত্র